钦定古今图书集成/明伦汇编/氏族典/第601卷 > 《廖用贤尚友录》 > 夏侯称
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯称

按《世语》：渊第三子称，字叔权。自孺子时，好合聚童儿
为之渠帅，戏必为军旅战陈之事，有违者辄严以鞭
棰，众莫政逆。渊奇之，使读《项羽传》及兵书，不肯曰：“能
则自为耳。”与文帝为布衣之交，每宴会，气陵一坐，辨
士不能屈，世之高明者多从之游。卒年十八。